CELEX: 52015PC0552
Language: fi
Date: 2015-11-06
Title: Ehdotus NEUVOSTON TÄYTÄNTÖÖNPANOPÄÄTÖS Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta

EUROOPAN KOMISSIO
            Bryssel 6.11.2015
            COM(2015) 552 final
            2015/0256(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY, jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
               
               
                  Belgia on pyytänyt kirjeissään, jotka komissio on kirjannut vastaanotetuiksi 15. heinäkuuta 2015 ja 20. elokuuta 2015, lupaa vapauttaa jatkossakin arvonlisäverosta sellaiset verovelvolliset, joiden vuosittainen liikevaihto on kansallisessa valuutassa enintään 25 000 euroa. Komissio on antanut alv-direktiivin 395 artiklan 2 kohdan mukaisesti Belgian pyynnön tiedoksi muille jäsenvaltioille 3. syyskuuta 2015 päivätyillä kirjeillä. Komissio ilmoitti Belgialle 4. syyskuuta 2015 päivätyllä kirjeellä saaneensa kaikki pyynnön arviointia varten tarpeellisina pitämänsä tiedot.
               
            
            
               •Yleinen tausta
            
            
               
                  Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmiä, kuten mahdollisuutta myöntää verovapautus verovelvollisille, joiden vuosittainen liikevaihto jää tietyn raja-arvon alle. Tällainen verovapautus merkitsee sitä, ettei verovelvollisen tarvitse veloittaa arvonlisäveroa luovutuksistaan ja suorituksistaan, minkä vuoksi verovelvollinen ei voi vähentää arvonlisäveroa tuotantopanoksistaan.
               
               
                  Alv-direktiivin 285 artiklan mukaan jäsenvaltiot, jotka eivät ole käyttäneet neuvoston direktiivin 67/288/ETY
                     1
                   14 artiklassa säädettyä mahdollisuutta, voivat myöntää verovapautuksen sellaisille verovelvollisille, joiden vuosittainen liikevaihto on enintään 5 000 euroa. Koska Belgia ei hyödyntänyt tätä mahdollisuutta, sovellettava raja-arvo jäi erityisen matalaksi. Vuonna 2012 se oli 5 580 euroa.
               
               
                  Belgia pyysi vuonna 2012 poikkeusta yksinkertaistaakseen pieniin toimijoihin sovellettavia arvonlisäverovelvoitteita ja helpottaakseen kansallisen verohallinnon veronkantoa. Neuvosto antoi 22 päivänä joulukuuta 2013 tehdyllä neuvoston täytäntöönpanopäätöksellä 2013/53/EU
                     2
                   Belgialle luvan myöntää 31. joulukuuta 2015 saakka vapautus arvonlisäverosta sellaisille verovelvollisille, joiden vuosittainen liikevaihto on enintään 25 000 euroa. Tämä toimenpide on verovelvollisille vapaaehtoinen. Belgia on nyt pyytänyt kyseisen toimenpiteen voimassaolon jatkamista.
               
               
                  Vaikka Belgialle annettiin lupa soveltaa vapautusta enintään 25 000 euron liikevaihtoon, Belgia sovelsi käytännössä ensivaiheessa matalampaa 15 000 euron raja-arvoa 1. huhtikuuta 2014 alkaen. Belgian toimittamien tietojen perusteella arvonlisäverosta pk-yritysjärjestelmässä  vapautettavien verovelvollisten määrä kasvoi 18 942:lla  (79 190:stä 98 132:een eli 23,9 %), kun raja-arvoa ensimmäisen kerran muutettiin vuonna 2014. Suhteessa verovelvollisten kokonaismäärään osuus kasvoi 7,4 prosentista 11,4 prosenttiin. Tämän raja-arvon käyttöönotosta alkaen toimenpiteen talousarviovaikutus oli 0,0074 prosenttia kaikista alv-tuloista vuonna 2014. Ekstrapoloituna koko vuodeksi 2014, vaikutus olisi 0,0188 prosenttia kaikista alv-tuloista.
               
               
                  Tämän kokemuksen perusteella Belgia katsoo, että poikkeustoimenpide on  yksinkertaistanut veronkantoa sekä verovelvollisten että veroviranomaisten kannalta, ja haluaisi nostaa raja-arvon enintään alkuperäiseen  25 000 euron enimmäismäärään vuodesta 2016. Belgian mielestä tämä vähentäisi hallinnollista taakkaa vielä useammilta pienyrityksiltä, joilla, kuten edellä mainittiin, olisi edelleen oikeus päättää soveltaa tavanomaisia alv-sääntöjä. Samaan aikaan toimenpiteen vaikutus loppukulutusvaiheessa kannettavien alv-tulojen kokonaismäärään jäisi hyvin pieneksi. 
               
               
                  Koska Belgia ei pyydä raja-arvoa, joka ylittää jo ennestään hyväksytyn arvon, poikkeusta voidaan jatkaa sen sisältöä muuttamatta. Sen vuoksi ehdotetaan, että poikkeuksen soveltamista jatkettaisiin vähintään 31. joulukuuta 2018 saakka tai sellaisen direktiivin voimaantuloon saakka, jossa säädetään vuosittaisen liikevaihdon raja-arvoista, joiden alittuessa verovelvolliset voidaan vapauttaa arvonlisäverosta, sen mukaan, kumpi näistä ajankohdista on aikaisempi.
               
            
            
               Johdonmukaisuus suhteessa tällä politiikan alalla voimassa oleviin politiikkaa koskeviin säännöksiin
            
            
               
                  Vastaavia poikkeuksia on myönnetty muille jäsenvaltioille. Puolalle
                     3
                   myönnettiin 30 000 euron raja-arvo, Liettualle
                     4
                   45 000 euron raja-arvo, Latvialle
                     5
                   ja Slovenialle
                     6
                   50 000 euron raja-arvo sekä Italialle
                     7
                   ja Romanialle
                     8
                   65 000 euron raja-arvo.
               
            
            
               •Johdonmukaisuus suhteessa unionin muuhun politiikkaan
            
            
               
                  Toimenpide on eurooppalaisia pk-yrityksiä tukevaa ”Pienet ensin” -aloitetta (”Small Business Act”) koskevassa komission tiedonannossa
                     9
                   vahvistettujen pieniä yrityksiä koskevien unionin tavoitteiden mukainen.
               
            
            
               2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE
            
            
               •Oikeusperusta
            
            
               
                  Alv-direktiivin 395 artikla.
               
            
         
         
            
               •Toissijaisuusperiaate (muun kuin yksinomaisen toimivallan osalta) 
            
            
               
                  Ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
               
            
            
               •Suhteellisuus
            
            
               
                  Ehdotus on suhteellisuusperiaatteen mukainen seuraavista syistä:
               
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia.
               
               
                  Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen.
               
            
            
               •Sääntelytavan valinta
            
            
               
                  Ehdotettu sääntelytapa: neuvoston täytäntöönpanopäätös.
               
               
                  Alv-direktiivin 395 artiklan mukaan yhteisistä arvonlisäverosäännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva sääntelytapa myös sen vuoksi, että se voidaan osoittaa yksittäisille jäsenvaltioille.
               
            
            
               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
               •Voimassa olevan lainsäädännön jälkiarvioinnit/kuntotarkastukset
            
            
               Ei koske tätä ehdotusta.
            
            
               •Sidosryhmien kuuleminen
            
            
               
                  Ei sovelleta.
               
            
            
               •Asiantuntijatiedon käyttö
            
            
               
                  Ulkopuolisia asiantuntijoita ei tarvittu.
               
            
            
               •Vaikutusten arviointi
            
            
               
                  Ehdotetun neuvoston täytäntöönpanopäätöksen tarkoituksena on jatkaa vielä kolmen vuoden ajan yksinkertaistamistoimenpidettä, jolla poistetaan monia arvonlisäverovelvoitteita yrityksiltä, joiden vuosittainen liikevaihto on enintään 25 000 euroa. Näin ollen toimenpiteellä voi olla myönteinen vaikutus yritysten ja verohallinnon hallinnolliseen taakkaan ilman että sillä on suurta vaikutusta arvonlisäveron kokonaiskertymään. Koska poikkeuksen soveltamisala on suppea ja sen voimassaoloaika rajallinen, sen vaikutukset ovat joka tapauksessa rajallisia.
               
            
            
               4.TALOUSARVIOVAIKUTUKSET
            
            
               
                  Ehdotuksella ei ole vaikutuksia EU:n talousarvioon, koska Belgia tekee hyvityslaskelman neuvoston asetuksen (ETY, Euratom) N:o 1553/89 6 artiklan mukaisesti.
               
            
         
         
            
               5.MUUT ASIAT
            
            
               
                  Ehdotus sisältää raukeamislausekkeen. Poikkeuksen voimassaolo päättyy ilman eri toimenpiteitä 31. joulukuuta 2018.
               
            
            
               2015/0256 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  10
                ja erityisesti sen 395 artiklan 1 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 285 artiklan mukaan jäsenvaltiot, jotka eivät ole hyödyntäneet jäsenvaltioiden liikevaihtoverolainsäädäntöjen yhdenmukaistamisesta, yhteisen arvonlisäverojärjestelmän rakenteesta ja soveltamissäännöistä 11 päivänä huhtikuuta 1967 annetun toisen neuvoston direktiivin 67/228/ETY
                  11
                14 artiklassa säädettyä mahdollisuutta, voivat myöntää verovapautuksen sellaisille verovelvollisille, joiden vuosittainen liikevaihto on enintään 5 000 euroa. Belgia on pyytänyt, että tämä raja-arvo korotettaisiin 25 000 euroon.
            
            
               (2)Neuvoston täytäntöönpanopäätöksellä 2013/53/EU
                  12
                Belgialle annettiin lupa myöntää 31 päivään joulukuuta 2015 saakka poikkeuksellisesti vapautus arvonlisäverosta sellaisille verovelvollisille, joiden vuosittainen liikevaihto on enintään 25 000 euroa. Tämän toimenpiteen ansiosta nämä verovelvolliset vapautettaisiin kaikista tai tietyistä direktiivin 2006/112/EY XI osaston 2–6 luvussa tarkoitetuista arvonlisäveroon liittyvistä velvoitteista. Belgia ei käytännössä käyttänyt suurinta sallittua raja-arvoa, vaan sovelsi 1 päivästä huhtikuuta 2014 alkaen 15 000 euron raja-arvoa.
            
            
               (3)Kirjeissään, jotka komissio kirjasi saapuneiksi 15 päivänä heinäkuuta 2015 ja 20 päivänä elokuuta 2015, Belgia pyysi uudelleen lupaa soveltaa vapautusta 25 000 euron raja-arvolla.
            
            
               (4)Komissio antoi direktiivin 2006/112/EY 395 artiklan 2 kohdan toisen alakohdan mukaisesti Belgian pyynnön tiedoksi muille jäsenvaltioille 3 päivänä syyskuuta 2015 päivätyllä kirjeellä. Komissio ilmoitti Belgialle 4 päivänä syyskuuta 2015 päivätyllä kirjeellä saaneensa kaikki pyynnön arviointia varten tarpeellisina pitämänsä tiedot.
            
            
               (5)Belgian toimittamien tietojen perusteella 15 000 euron korotetun raja-arvon soveltamisesta hyötyneiden verovelvollisten määrä kasvoi 18 942:lla, ja tämän arvioidaan vähentäneen valtiolle kertyviä arvonlisäverotuloja noin 0,0188 prosenttia vuonna 2014.
            
            
               (6)Koska pienimmillä yrityksillä on korkeamman raja-arvon soveltamisen vuoksi vähemmän arvonlisäverovelvoitteita, samalla kun ne voivat valita edelleen tavanomaiset arvonlisäverojärjestelyt direktiivin 2006/112/EY 290 artiklan mukaisesti, Belgialle olisi myönnettävä lupa soveltaa 25 000 euron raja-arvoa, sillä näin voidaan edelleen vähentää pienyritysten alv-velvoitteita komission tiedonannon ”Pienet ensin” – Eurooppalaisia pk-yrityksiä tukeva aloite (”Small Business Act”)
                  13
                tavoitteiden mukaisesti.
            
            
               (7)Belgian mukaan poikkeustoimenpiteellä on hyvin vähäinen vaikutus verotulojen kokonaismäärään lopullisessa kulutusvaiheessa.
            
            
               (8)Poikkeustoimenpiteellä ei ole kielteisiä vaikutuksia arvonlisäverosta saataviin Euroopan unionin omiin varoihin, koska Belgia tekee hyvityslaskelman neuvoston asetuksen (ETY, Euratom) N:o 1553/89 6 artiklan mukaisesti.
            
            
               (9)Sen vuoksi täytäntöönpanopäätöstä 2013/53/EU olisi muutettava,
            
         
         
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Korvataan täytäntöönpanopäätöksen 2013/53/EU 2 artiklan toisessa kohdassa ilmaisu ”31 päivään joulukuuta 2015” ilmaisulla ”31 päivään joulukuuta 2018”.
            
            
               2 artikla
            
            
               Tämä päätös on osoitettu Belgian kuningaskunnalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EYVL 71, 14.4.1967, s. 1303/67.
               
               
                  
                     (2)
                  EUVL L 22, 25.1.2013, s. 13.
               
               
                  
                     (3)
                  Neuvoston täytäntöönpanopäätös 2015/1173/EU, annettu 14 päivänä heinäkuuta 2015, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 189, 17.7.2015, s. 36).
               
               
                  
                     (4)
                  Neuvoston täytäntöönpanopäätös 2014/795/EU, annettu 7 päivänä marraskuuta 2014, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU soveltamisen jatkamisesta (EUVL L 330, 15.11.2014, s. 44).
               
               
                  
                     (5)
                  Neuvoston täytäntöönpanopäätös 2014/796/EU, annettu 7 päivänä marraskuuta 2014, Latvian tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä (EUVL L 330, 15.11.2014, s. 46).
               
               
                  
                     (6)
                  Neuvoston täytäntöönpanopäätös 2013/54/EU, annettu 22 päivänä tammikuuta 2013, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 22, 25.1.2013, s. 15).
               
               
                  
                     (7)
                  Neuvoston täytäntöönpanopäätös 2013/678/EU, annettu 15 päivänä marraskuuta 2013, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista (EUVL L 316, 27.11.2013, s. 35).
               
               
                  
                     (8)
                  Neuvoston täytäntöönpanopäätös 2014/931/EU, annettu 16 päivänä joulukuuta 2014, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2012/181/EU soveltamisen jatkamisesta (EUVL L 365, 19.12.2014, s. 145).
               
               
                  
                     (9)
                  KOM(2008) 394 lopullinen, 25.6.2008.
               
               
                  
                     (10)
                  EUVL L 347, 11.12.2006, s. 1.
               
               
                  
                     (11)
                  EYVL 71, 14.4.1967, s. 1303/67.
               
               
                  
                     (12)
                  Neuvoston täytäntöönpanopäätös, annettu 22 päivänä tammikuuta 2013, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 22, 25.1.2013, s. 13–14).
               
               
                  
                     (13)
                  KOM(2008) 394 lopullinen, 25.6.2008.